শর্ত মানায় রাজ্যের চারটি প্রাইভেট ট্যাক্সি সংস্থাকে লাইসেন্স দিল রাজ্য সরকার। ট্যাক্সিতে সিসিটিভি রাখা, প্যানিক বাটন রাখার মতো শর্ত মেনে নিল সংস্থাগুলি। ওলা, উবেরকে বেঁধে ফেললেও হলুদ ট্যাক্সিতে নিরাপত্তা সুনিশ্চিত করার সরকারি উদ্যোগ কোথায় ? উঠছে প্রশ্ন।  
 ওয়েব ডেস্ক: শর্ত মানায় রাজ্যের চারটি প্রাইভেট ট্যাক্সি সংস্থাকে লাইসেন্স দিল রাজ্য সরকার। ট্যাক্সিতে সিসিটিভি রাখা, প্যানিক বাটন রাখার মতো শর্ত মেনে নিল সংস্থাগুলি। ওলা, উবেরকে বেঁধে ফেললেও হলুদ ট্যাক্সিতে নিরাপত্তা সুনিশ্চিত করার সরকারি উদ্যোগ কোথায় ? উঠছে প্রশ্ন।   ওলা, উবের, মেরু ক্যাব, ট্যাক্সি ফর সিওর। ব্যস্ত সময় হোক বা গভীর রাত। শহরের রাস্তায় কার্যত দিনরাত ছুটে চলেছে এই ট্যাক্সি। এইধরনের  ট্যাক্সির চাহিদা ক্রমেই বাড়ছে। যাত্রীদের পছন্দের এই ট্যাক্সিগুলিতে নিরাপত্তার ছবিটা কী? দিল্লি,বেঙ্গালুরু সহ দেশের একাধিক এ -ওয়ান সিটিতে ধর্ষণ, শ্লীলতাহানির ঘটনা বারবার সামনে এনে দিচ্ছিল প্রশ্নগুলি। যাত্রী নিরাপত্তা সুনিশ্চিত করতেই, কিছু শর্ত দিয়েছিল রাজ্য সরকার। কিন্তু শর্তগুলি মানতে টালবাহানা করছিল ট্যাক্সি সংস্থাগুলি। শর্ত মানতে রাজি হওয়াতেই তাদের লাইসেন্স দেওয়া হয়েছে বলে জানিয়েছেন পরিবহণ সচিব। ওলা,উবেরের মতো ট্যাক্সিতে দুর্ঘটনা ঘটলে শুধু, চালক নন, এবার থেকে সংস্থাও সমানভাবে দায়বদ্ধ থাকবে বলে, জানিয়েছেন পরিবহণ সচিব। প্রশ্ন উঠছে, এই ট্যাক্সিগুলিতে নিরাপত্তা আটোসাটো করতে সরকার কড়া হলেও, হলুদ ট্যাক্সির ক্ষেত্রে সরকারের গা ছাড়া মনোভাব কেন? পরিবহণ দফতরের দাবি এই প্রথম কোনও রাজ্য ,যাত্রী নিরাপত্তার কথা মাথায় ওলা, উবেরের মতো লাক্সারি ট্যাক্সিগুলিকে নির্দিষ্ট শর্তের মধ্যে বেধে লাইসেন্স দিল। যাত্রীদের কাছে সেটাও নিঃসন্দেহে বড় পাওনা, মনে করছেন অনেকেই।